Document ID: /roh_data/filtered/fineweb-2-filterrobots_roh.jsonl.gz/21117

En il Vallais han las forzas da salvament chattà la segunda bara d'in alpinist. Quai communitgescha la Polizia chantunala. La tschertga da dus ulteriurs alpinists cuntinuescha. Dus skiunzs hajan gidanters pudì liberar or da la lavina.
En il Vallais han ins stuì interrumper per muments la tschertga dals alpinists ch'èn vegnidas en ina lavina en il Vallon d'Arbi en la vischnanca Riddes. La nauscha aura haja franà l'acziun da tschertga che haja durà l'entira notg, uschia communitgescha la polizia chantunala dal Vallais. Il mument vegn puspè tschertgà. Las schanzas da surviver sa sminueschan dentant ad ura ad ura.
Gronda lavina
La polizia vallesana discurra d’ina gronda lavina, cun ina lunghezza da bunamain 400 meters. La ladezza dal tgeiel da la lavina è fin a 150 meters. Sa distatgada è la lavina sin in’autezza sur mar da radund 2’200 meters.
RR novitads 21:00+